ASEFA บวกกว่า 5% โบรกฯ แนะ “OUTPERFORM” ชูเป้า 9.30 บ.
ASEFA บวกกว่า 5% ล่าสุด ณ เวลา 14.40 น. อยู่ที่ 8.25 บาท บวก 0.40 บาท หรือ 5.10% สูงสุด 8.30 บาท ต่ำสุด 7.65 บาท ด้วยมูลค่าซื้อขาย 120.26 ล้านบาท ด้าน บล.กรุงศรี แนะ "OUTPERFORM" ชูเป้า 9.30 บ.
31 ส.ค. 2559

ผู้สื่อข่าวรายงานว่า ราคาหุ้นบริษัท อาซีฟา จำกัด (มหาชน) หรือ ASEFA ล่าสุด ณ เวลา 14.40 น. อยู่ที่ 8.25 บาท บวก 0.40 บาท หรือ 5.10% สูงสุด 8.30 บาท ต่ำสุด 7.65 บาท ด้วยมูลค่าซื้อขาย 120.26 ล้านบาท ขณะที่ดัชนีหุ้นไทยโดยรวมลบ 0.27%

โดย บล.กรุงศรี ระบุในบทวิเคราะห์ แนะนำ “OUTPERFORM” ให้ราคาเป้าหมาย 9.30 บาท โดยในเดือนสิงหาคมอยู่ที่ 1.8 พันล้านบาท และกำลังอยู่ระหว่างเข้าร่วมประมูลงานอีก 2.0 พันล้านบาทในปีนี้ คาดว่าบริษัทน่าจะชนะประมูลบางโครงการและรักษาระดับ backlog เอาไว้ได้ที่ 1.8-2.0 พันล้านบาทในปลายปีนี้ หรือคิดเป็น 60% ของประมาณการรายได้ปี 60 และมองว่ามีความเสี่ยงด้าน downside จำกัด
นอกจากนี้ อัตราการใช้กำลังการผลิตที่สูงเกินคาดที่ 70% ก็ทำให้ ASEFA มีแผนจะขยายกำลังการผลิตอีกครั้งในปี 61 หลังจากที่จะเปิดโรงงานใหม่แห่งที่สี่ในปีนี้ (จะทำให้กำลังการผลิตเพิ่มขึ้น 50%) โดย ASEFA ได้เตรียมจัดหาที่ดินสำหรับจะสร้างโรงงานใหม่เอาไว้แล้ว ซึ่งจะทำให้กำลังการผลิตเพิ่มขึ้นถึงเท่าตัว ทั้งนี้ บริษัทยังมีแผนจะเปิดโรงงานขนาดเล็กเพิ่มอีกหนึ่งแห่งในต่างจังหวัดเพื่อตอบสนองต่ออุปสงค์และประหยัดค่าขนส่ง ซึ่งจะถือเป็น upside ของกำไรในปี 61-62
ด้านบล.ยูโอบี เคย์เฮียน (ประเทศไทย) ระบุในบทวิเคราะห์ ให้ราคาเป้าหมาย 8.50 บาท โดยได้รับผลบวกการเพิ่มขึ้นของอัตรากำลังการผลิตใหม่กว่า 50% และจากทิศทางของอุตสาหกรรมที่มีความต้องการไฟฟ้าโตเพิ่มขึ้นเรื่อยๆ อีกทั้งยังมีการประมูลใหม่ๆเข้ามา นอกจากนี้ในช่วงครึ่งปีหลังปี 59ยังเป็นช่วง high season ของธุรกิจ ทั้งนี้ปัจจุบัน ASEFA ซื้อขายที่ PE ปี 59 เพียง 15 เท่า และคาดอัตราปันผลที่ประมาณ 3%